Incipiunt capitula cartarum novarum, illarum scilicet quae fuerunt factae anno Dominicae incarnationis 1096, indictione quarta, epacta 23a, concurrente secunda, regnante Philippo rege in Francia, praesidente Aganone praesule in Edua, domno Hugone patre piissimo regente Cluniacense coenobium, totius religionis exemplar et praevium, diebus Umberti prioris et Ludovici decani, eo videlicet anno quo Urbanus papa secundus, Aquitaniam veniens, Christianorum exercitum movit ad comprimendam feritatem orientalium paganorum. Olbertus Lothariensis vices agens cancellarii subrogatus exaravit.